Thick as a Brick
Thick As A Brick — ბრიტანული პროგრესული როკ-ჯგუფ ჯეთრო ტალის მეხუთე სტუდიური ალბომი, რომელიც შედგება ერთადერთი სასათაურო კომპოზიციისაგან. გამოვიდა 1972 წელს. კომპოზიცია, წარმოდგენილი ალბომზე, 44 წუთის ხანგრძლივობისაა. გრამფირფიტისა და აუდიოკასეტის ფორმატის შემთხვევაში, იგი გაყოფილია ორ ნაწილად. მისი ტექსტი ეფუძნება გამოგონილი პერსონაჟის, ბიჭუნა ჯერალდ ბოსტოკის ლექსს, რომელიც, როგორც მითითებულია, ადაპტირებულია მუსიკალური ნაწარმოებისათვის ჯეთრო ტალის მიერ. სინამდვილეში ტექსტის ავტორი ჯგუფის ლიდერი, იენ ანდერსონია.